Go moopediši. Psalme ya mohlanka wa Jehofa, e lego Dafida, yoo a boletšego le Jehofa mantšu a koša ye letšatšing leo Jehofa a mo hlakodišitšego ka lona diatleng tša manaba a gagwe ka moka le seatleng sa Saulo.+ Ke moka a re: 18 Ke tla go rata, wena Jehofa matla a ka.+ 2 Jehofa ke leswika la ka le legolo, sebo sa ka le Mohlakodiši wa ka.+Modimo wa ka ke leswika la ka. Ke tla tšhabela go yena,+Yena kotse ya ka le lenaka* la ka la go mphološa, bjona boutamo bja ka.+ 3 Ke tla bitša Jehofa, yena Yo a swanelwago ke go tumišwa,+Gomme ke tla phološwa manabeng a ka.+ 4 Ke tateditšwe ke dithapo tša lehu;+Batho ba e sego ba selo bao ba etšago mafula a kitimago le bona ba be ba ntšhoša.+ 5 Dithapo tša Bodulabahu* tšona di ntateditše;+Ke lebantšwe ke melaba ya lehu.+ 6 Tlalelong ya ka ke ile ka bitša Jehofa,Ka llela thušo go Modimo wa ka.+A kwa lentšu la ka a le tempeleng ya gagwe,+Sello sa ka sa ge ke lla pele ga gagwe ke nyaka thušo bjale se fihlile ditsebeng tša gagwe.+ 7 Lefase la šišinyega le go thothomela,+Metheo ya dithaba le yona ya ferekana,+Tša šišinyega ka gobane a galefišitšwe.+ 8 Muši wa thunya dinkong tša gagwe, mollo o tšwago molomong wa gagwe wona wa ja;+Magala a tuka a etšwa go yena. 9 Ke moka a sekamišetša magodimo fase a theoga.+Leswiswi le leso le be le le ka tlase ga dinao tša gagwe. 10 A tla a nametše mokerubi gomme a fofa,+A tla ka lebelo a akaletše maphegong a sebopiwa sa moya.*+ 11 Ke moka a dira leswiswi la maru a maso a pula+Gore e be boutamo bja gagwe,Le be le mo ageleditše go etša mošaša wa gagwe.+ 12 Seetšeng seo se bego se etšwa go yena go be go na le maru a gagwe ao a bego a feta,+Le sefako le magala a tukago a mollo.+ 13 Kua magodimong Jehofa a ntšha modumo,+Yo Godimodimo a ntšha lentšu,+Sefako le magala a tukago a mollo 14 A betša mesebe ya gagwe, e le gore a ba gašanye;+A gadimiša magadima e le gore a ba gakantšhe.+ 15 Melapo ya meetse ya bonagala,+Metheo ya mmu wa lefase ya bipollwa+Ke kgalemelo ya gago, wena Jehofa, ya bipollwa ke modumo wa mohemo o tšwago dinkong tša gago.+ 16 O be a otlolla seatla sa gagwe a le kua godimo, o be a ntšea,+O be a nkgogela ka ntle ga madiba a meetse.+ 17 O be a ntlhakodiša lenabeng la ka le matla,+Le go bao ba ntlhoilego; gobane ba be ba mpheta ka matla.+ 18 Ba ntlhasela letšatšing la ge ke wetšwe ke kotsi,+Eupša Jehofa yena a nthekga.+ 19 A nntšha a nkiša lefelong le le bolokegilego;+O be a ntlhakodiša, ka gobane ke be ke mo kgahla.+ 20 Jehofa o mputsa go ya ka toko ya ka;+O mpušetša go ya ka go hlweka ga diatla tša ka.+ 21 Ka gobane ke lotile ditsela tša Jehofa,+Le gona ga se ka aroga go Modimo wa ka, ka ge seo e le bokgopo.+ 22 Gobane dikahlolo tša gagwe ka moka di pele ga ka,+Gomme nka se tloše melao ya gagwe mo go nna.+ 23 Ke tla ba yo a hlokago bosodi go yena,+Ke tla itota gore ke dule ke se na molato.+ 24 Anke Jehofa a mputse go ya ka toko ya ka,+Go ya ka go hlweka ga diatla tša ka pele ga mahlo a gagwe.+ 25 Yo a botegago o tla dirišana le yena ka potego;+Monnatia yo a hlokago bosodi o tla dirišana le yena ka go hloka bosodi;+ 26 Go yo a dulago a hlwekile o tla dula o hlwekile;+Yo a kgopamego o tla mo hlalefela;+ 27 Ka gobane wena o tla phološa bahlaki;+Eupša mahlo a ikgogomošago o tla a kokobetša.+ 28 Gobane wena o tla gotetša lebone la ka, wena Jehofa;+Modimo wa ka yena o tla ediša leswiswi la ka.+ 29 Ka thušo ya gago ke tla kitimiša bahlasedi;+Ka thušo ya Modimo wa ka nka kgona go namela morako.+ 30 Ge e le Modimo wa therešo yena, tsela ya gagwe e phethagetše;+Polelo ya Jehofa ke yeo e sekilego.+Yena ke kotse go bohle bao ba tšhabelago go yena.+ 31 Modimo yo mongwe ke mang ka ntle le Jehofa?+Le gona ke mang e lego leswika ge e se Modimo wa rena?+ 32 Modimo wa therešo ke yena a ntlhamago ka matla,+O tla nthulela tsela,+ 33 O nea maoto a ka lebelo go etša a dikgama tše ditshadi,+E bile o dira gore ke dule ke eme mafelong a mphagametšego.+ 34 O ruta diatla tša ka ntwa,+Matsogo a ka a kobile bora bja koporo.+ 35 Wena o tla nnea kotse ya gago ya phološo,+Seatla sa gago sa le letona se tla nthekga,+Boikokobetšo bja gago bo tla nkgodiša.+ 36 O tla mpulela sebaka se segolo gore dikgato tša ka di lekane mo ke gatago gona,+Gomme nka se thinyege dikokoilaneng tša ka.+ 37 Ke tla hlomarela manaba a ka gomme ka a swara;Nka se boe go ba go fihlela a fedišwa.+ 38 Ke tla a rathaganya e le gore a se ke a kgona go ema;+Ke tla a gata ka dinao tša ka.+ 39 O tla ntlhamela ntwa ka go nnea matla;O tla dira gore bao ba ntsogelago matla ba wele ka tlase ga ka.+ 40 Ge e le manaba a ka ona o tla dira gore a tšhabe;*+Ge e le bao ba ntlhoilego o šoro ke tla ba fediša.+ 41 Ba llela thušo, eupša ga go na mophološi,+Ba llela Jehofa, eupša ga a ba arabe.+ 42 Ke tla ba šilaganya gore ba etše lerole le le tšewago ke phefo;+Ke tla ba tšholla go etša leraga la mekgotheng.+ 43 O tla ntlhakodiša go swaiweng diphošo ke batho.+O tla mpea hlogo ya ditšhaba.+Ke tla hlankelwa ke batho bao ke bego ke sa ba tsebe.+ 44 Ba tla ikokobeletša nna ba ekwa feela ka mabarebare;+Bašele ba tla tla go nna ba phophotha.+ 45 Bašele bona ba tla pona,Ba tla tšwa dibong tša bona ba thothomela.+ 46 Jehofa o a phela,+ gomme anke go retwe Leswika la ka,+Anke go phagamišwe Modimo yo a mphološago.+ 47 Modimo wa therešo ke Molefeletši wa ka;+O kokobeletša merafo ka tlase ga ka.+ 48 O ntlhakodiša manabeng+ a ka a galefilego;O tla mphagamišetša ka godimo ga bao ba ntsogelago matla,+O tla ntlhakodiša mothong yo šoro.+ 49 Ke ka baka leo ke tlago go go reta gare ga ditšhaba, wena Jehofa,+Ka opelela leina la gago.+ 50 Kgoši ya gagwe yeo a e beilego o e direla ditiro tše dikgolo tša phološo+Le go bontšha motlotšwa wa gagwe botho,+A bo bontšha Dafida le peu ya gagwe go iša mehleng ya neng le neng.+